title: Vykonávacie nariadenie Komisie (EÚ) č. 267/2013 z  18. marca 2013 , ktorým sa schvaľujú nepodstatné zmeny a doplnenia špecifikácie názvu zapísaného v Registri chránených označení pôvodu a chránených zemepisných označení [Chianti Classico (CHOP)]

text:
               22.3.2013

               SK

               Úradný vestník Európskej únie

               L 82/38

         VYKONÁVACIE NARIADENIE KOMISIE (EÚ) č. 267/2013
   z 18. marca 2013,
   ktorým sa schvaľujú nepodstatné zmeny a doplnenia špecifikácie názvu zapísaného v Registri chránených označení pôvodu a chránených zemepisných označení [Chianti Classico (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 53 ods. 2 druhý pododsek,
   keďže:

               (1)

               Nariadenie (EÚ) č. 1151/2012 nadobudlo účinnosť 3. januára 2013. Týmto nariadením sa zrušilo a nahradilo nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (2).

               (2)

               V súlade s článkom 9 ods. 1 prvým pododsekom nariadenia (ES) č. 510/2006 Komisia preskúmala žiadosť Talianska o schválenie zmeny a doplnenia špecifikácie chráneného zemepisného označenia „Chianti Classico“ zapísaného do registra podľa nariadenia Komisie (ES) č. 2446/2000 (3), zmeneného a doplneného nariadením (EÚ) č. 216/2011 (4).

               (3)

               Cieľom danej žiadosti je zmeniť a doplniť špecifikáciu v časti venovanej opisu, spôsobu výroby a balenia výrobku.

               (4)

               Komisia preskúmala uvedené zmeny a doplnenia a dospela k záveru, že sú opodstatnené. Zmeny a doplnenia sú nepodstatné, Komisia ich teda môže schváliť bez použitia postupu stanoveného v článkoch 50 až 52 nariadenia (EÚ) č. 1151/2012,

         PRIJALA TOTO NARIADENIE:
   Článok 1
   Špecifikácia chráneného označenia pôvodu „Chianti Classico“ sa mení a dopĺňa v súlade s prílohou I k tomuto nariadeniu.
   Článok 2
   Jednotný dokument obsahujúci hlavné prvky špecifikácie sa uvádza v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. marca 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 93, 31.3.2006, s. 12.

      (3)  Ú. v. ES L 281, 7.11.2000, s. 12.

      (4)  Ú. v. EÚ L 59, 4.3.2011, s. 17.

      PRÍLOHA I
      Schvaľujú sa tieto zmeny a doplnenia špecifikácie chráneného označenia pôvodu „Chianti Classico“:
      —   Opis výrobku

      Vzhľadom na to, že tento dokument sa pravidelne aktualizuje v záujme zohľadnenia výsledkov aktuálneho vedeckého genetického výskumu starých olivovníkov na našom území, doplnil sa odkaz na toskánsky register zárodočnej plazmy olivovníkov.
      Táto zmena a doplnenie nie je prejavom snahy o zavedenie nových odrôd. Má za cieľ obohatenie vedomostí o odrodách, ktoré existujú už dávno, no ešte neboli opísané a zaregistrované.
      —   Spôsob výroby

         Vlastnosti pestovateľskej oblasti

      Keďže minimálna nadmorská výška celého územia je 180 metrov nad morom, považovalo sa za vhodné znížiť minimálnu nadmorskú výšku olivovníkov, pod úrovňou ktorej olivovníky nemôžu byť zapísané do registra, o 20 metrov. V čase zostavovania prvej verzie registra neboli systémy merania také presné ako dnes. Vďaka moderným systémom GPS bolo možné dosiahnuť väčšiu presnosť.

         Výroba oleja

      Pre olivové háje s hustotou viac ako 500 kusov na hektár bola zavedená nová úroveň produkcie, keďže na území „Chianti Classico“ sa nachádza aj výsadba z 90. rokov, ktorá spĺňa technické kritériá daného obdobia a v prípade ktorých má horná hranica 650 kilogramov oleja na hektár značne negatívny vplyv na hospodárstvo a rozvoj odvetvia.

         Spôsob zberu a uchovávanie

      Na prevoz olív možno okrem debien používať aj prepravky a vozíky. V takom prípade sa však prevoz do lisovne na účely spracovania musí uskutočniť v deň zberu. V prípade použitia mrežovaných debien treba prevoz vykonať do 3 dní.

         Postup výroby oleja a stanovenie dávok

      V súčasnosti už možno na čistenie olív používať aj vzduch za predpokladu, že sa zavedú nové technológie, ktoré vznikli a aj sa používajú v iných pestovateľských krajinách a ktorých účelom je čím ďalej tým viac zohľadňovať aspekt úspory vody.

         Platnosť osvedčenia o zhode

      Olej, ktorý spĺňa podmienky špecifikácie, možno plniť do fliaš do 31. októbra roka nasledujúceho po zbere olív za predpokladu, že prešiel filtráciou na účely čírenia k 31. decembru roku zberu, no v každom prípade najneskôr k dátumu žiadosti o osvedčenie.
      Pokiaľ olej vykazuje chemické a organoleptické vlastnosti uvedené v špecifikácii a pokiaľ sa správne skladuje, možno ho uchovávať s miernymi kvalitatívnymi odchýlkami, ktoré nespochybňujú splnenie kritérií oleja „Chianti Classico“ CHOP. Do špecifikácie sa dopĺňa postup filtrácie, pričom sa uvádza, že jej cieľom je čírenie (a nie iba jednoduché odfiltrovanie pevných čiastočiek) a že je nutné ju vykonať do 31. decembra, aby sa pestovatelia olív oboznámili s technikami uchovávania, ktoré sú najvhodnejšie z hľadiska uvádzania kvalitných výrobkov na trh.
      Okrem toho sa uvádza, že olej musí v momente odberu vykazovať svoje konečné vlastnosti, čím sa myslí, že pokiaľ sa má olej spĺňajúci požiadavky špecifikácie plniť do 31. decembra roka nasledujúceho po zbere a pokiaľ sa má filtrácia na účely čírenia vykonať do 31. decembra a v každom prípade pred odberom vzoriek, ak bola predmetná žiadosť doručená k 31. decembru.
      Aby sa neobmedzovala sloboda poľnohospodára, dopĺňa sa možnosť olej nefiltrovať, no v záujme čo možno najlepšieho zachovania kvalitatívnych vlastnosti sa musí uchovávať pod atmosférou inertného plynu.
      —   Iné (balenie)

      Pre objemy menšie ako 3 a 5 litrov sa odteraz môžu používať kovové nádoby.
      Doplnili sa dokonca aj nádoby s objemom menším ako 100 ml pod podmienkou, že sa nebudú uvádzať na trh jednotlivo, ale v baleniach, ktorých celkový objem zodpovedá povolenému objemu v zmysle právnych predpisov. Táto zmena a doplnenie vyplýva z povinnosti reagovať na požiadavky trhu, podľa ktorých by tieto malé balenia mohli splniť očakávania gastronomického odvetvia, kde sa dáva prednosť neotvoreným fľašiam, a spropagovať výrobok jeho zviditeľnením.

      PRÍLOHA II

         JEDNOTNÝ DOKUMENT

      Nariadenie (ES) č. 510/2006 (1)

      „CHIANTI CLASSICO“
      ES č.: IT-PDO-0205-0977-07.11.2011

         CHZO ( ) CHPO (X)

      1.   Názov

      „Chianti Classico“
      2.   Členský štát alebo tretia krajina

      Taliansko
      3.   Opis poľnohospodárskeho výrobku alebo potraviny

      3.1.   Druh výrobku

                  Trieda 1.5.

                  Oleje a tuky (maslo, margarín, olej atď.)

            3.2.   Opis výrobku, na ktorý sa vzťahuje názov uvedený v bode 1

      Extra panenský olivový olej „Chianti Classico“ sa vyrába z plodov olivovníkov zapísaných do registra, z ktorých aspoň 80 % patrí k odrodám Frantoio, Correggiolo, Moraiolo a Leccino (či už jednotlivo alebo spoločne) a zvyšných 20 % patrí k ostatným miestnym odrodám, ktoré však musia byť zapísané do toskánskeho registra zárodočnej plazmy olivovníkov.
      Pri uvedení na trh ako CHOP „Chianti Classico“ musí olej vykazovať tieto vlastnosti:

                  —

                  kyslosť (vyjadrená ako kyselina olejová): maximálne 0,5 %,

                  —

                  peroxidové číslo: maximálne 12 (meq kyslíka),

                  —

                  absorpcia UV žiarenia: K232 maximálne 2,1 a K270 maximálne 0,2,

                  —

                  vysoký podiel kyseliny olejovej: > 72 %,

                  —

                  celkové CMP (fenolové antioxidanty): viac ako 150 ppm,

                  —

                  celkový obsah polyfenolov: viac ako 140 ppm.

            Olej musí okrem toho mať:

                  —

                  farbu od intenzívnej zelenej po zelenú so zlatým nádychom,

                  —

                  zreteľnú olejovú arómu a ovocnú chuť.

            Konkrétnejšie musia byť v dokumentácii výsledkov degustačného testu uvedené tieto vlastnosti:

                  a)

                  chuť zeleného ovocia 3 – 8;

                  b)

                  horkosť 2 – 8;

                  c)

                  štipľavosť 2 – 8.

            3.3.   Suroviny (len pri spracovaných výrobkoch)

      —
      3.4.   Krmivo (len pri výrobkoch živočíšneho pôvodu)

      —
      3.5.   Konkrétne kroky pri výrobe, ktoré sa musia uskutočniť v označenej zemepisnej oblasti

      Všetky úkony pestovania, produkcie a lisovania extra panenského olivového oleja „Chianti Classico“ sa musia vykonávať výhradne na území zemepisnej oblasti produkcie uvedenej v bode 4.
      3.6.   Osobitné pravidlá pri krájaní, strúhaní, balení atď.

      Olej „Chianti Classico“ sa musí v oblasti produkcie stáčať do sklenených alebo kovových nádob so stanoveným objemom a nominálnou kapacitou do 5 (päť) litrov. Možno používať aj nádoby s objemom pod 100 ml (sklenené, kovové alebo PET), pokiaľ balenie spĺňa požiadavky na celkovú kapacitu podľa platných právnych predpisov. Nádoby musia byť hermeticky uzatvorené tak, aby sa otvorením porušila ochranná pečať.
      Balenie extra panenského olivového oleja „Chianti Classico“ sa musí uskutočniť v zemepisnej oblasti produkcie, aby sa lepšie zabezpečila kontrola pôvodu výrobku a aby sa zabránilo preprave voľne uloženého výrobku mimo tejto oblasti, ktorá by mohla mať za následok zhoršenie a stratu špecifických vlastností vymedzených v bode 3.2. Ide najmä o typickú horkosť a štipľavosť extra panenského olivového oleja „Chianti Classico“, ktoré sú dané prítomnosťou fenologických antioxidantov a profilom aromatických látok. Pôsobením vzdušného kyslíka počas fázy prelievania, čerpania, prepravy a vykládky (t. j. činností, ktoré sa častejšie opakujú v prípade fľaškovania mimo oblasti) môže dôjsť k strate špecifických vlastností extra panenského olivového oleja „Chianti Classico“ opísaných v bode 3.2.
      3.7.   Osobitné pravidlá pri označovaní

      Okrem bežných údajov požadovaných zákonom a obchodnými predpismi musia byť na etiketách uvedené slová „Olio di Oliva Extravergine Chianti Classico“, za ktorým nasledujú slová „Denominazione di Origine Protetta“, ako aj rok výroby, uvedený jasným a nezmazateľným písmom.
      K uvedeným údajom sa nesmie pridávať žiaden opis, ktorý nie je výslovne uvedený v tejto špecifikácii výrobku. Môžu sa však uvádzať značky skupiny výrobcov, názvy podnikov, statkov či fariem, ako aj toponymické názvy odkazujúce na lokality, kde sa reálne pestujú olivy.
      Označenie musí byť na etikete uvedené jasným a nezmazateľným písmom, v dostatočne jasných farbách, ktoré sú v zreteľnom kontraste s farbou etikety. Grafické znaky použité na každú ďalšiu informáciu nesmú v žiadnom prípade prekročiť 50 % veľkosti písma, ktorým je uvedené chránené označenie pôvodu.
      4.   Stručné vymedzenie zemepisnej oblasti

      Oblasť produkcie oleja „Chianti Classico“ zahŕňa v provinciách Sieny a Florencie celé správne územia obcí Castellina in Chianti, Gaiole in Chianti, Greve in Chianti a Radda in Chianti a časť správneho územia obcí Barberino Val d’Elsa, Castelnuovo Berardenga, Poggibonsi, San Casciano in Val di Pesa a Tavarnelle Val di Pesa.
      Táto oblasť zodpovedá oblasti vymedzenej na výrobu vína „Chianti Classico“, ktorá sa stanovila vyhláškou ministerstva z 31. júla 1932 uverejnenou v Úradnom vestníku Talianskej republiky č. 209 z 9. septembra 1932.
      5.   Spojenie so zemepisnou oblasťou

      5.1.   Špecifickosť zemepisnej oblasti

      Oblasť produkcie oleja „Chianti Classico“ vykazuje špecifické klimatické a hydrogeologické vlastnosti a je geograficky dobre vymedzená už od 14. storočia.
      Z hľadiska podnebia a pôdy je oblasť pomerne homogénna. Bývajú tu mierne a suché jesene, po ktorých nasledujú tuhé zimy. Oblasť sa celkovo vyznačuje vlastnosťami vhodnými na pestovanie olivovníkov na hranici ich prirodzeného rozšírenia, čo malo a stále má vplyv na tvorbu plodov a dozrievanie olív.
      Podľa techník pestovania, ktoré sa v tejto oblasti odjakživa používali, sa plody zberajú priamo zo stromu skôr, ako dosiahnu fyziologickú zrelosť.
      Teplotné podmienky majú vplyv aj na typológiu tvaru stromov olivovníka (s košatou korunou v tvare otvorenej vázy) používanú miestnymi poľnohospodármi. Vďaka tomuto tvaru dochádza v korune stromov k rovnomernejšiemu rozloženiu tepla a svetla, t. j. faktorov, ktoré na rast olivovníkov vplývajú počas krátkych časových úsekov počas roka.
      5.2.   Špecifickosť výrobku

      Extra panenský olivový olej „Chianti Classico“ sa vyrába z odrôd tradične pestovaných v Toskánsku. Vyznačuje sa senzorickým profilom daným najmä výraznou horkou a štipľavou chuťou a ovocnou vôňou.
      5.3.   Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo špecifickou akosťou, povesťou alebo inou typickou vlastnosťou výrobku (CHZO)

      Chemické a organoleptické vlastnosti extra panenského olivového oleja „Chianti Classico“ súvisia s klimatickými podmienkami oblasti produkcie, ktoré priamo ovplyvňujú kvalitatívne a kvantitatívne zloženie fenolov, ako aj horkú a štipľavú chuť a výraznú ovocnú vôňu.
      Vzhľadom na nutnosť ochrany plodov pred prvými jesennými mrazmi sa olivy tradične zberajú predčasne, t. j. pred dozretím. Týmto postupom sa síce získa menej oleja, no na druhej strane sa olivy zberajú v čase, keď je obsah polyfenolov ešte vysoký, čo prispieva k zvýrazneniu zreteľne horkej a štipľavej chuti, ktorou sa olej „Chianti Classico“ vyznačuje. Výrazné teplotné výkyvy, ktoré sú pre túto oblasť typické počas jesene, navyše dodávajú extra panenskému olivovému oleju „Chianti Classico“ aj charakteristickú zreteľnú ovocnú arómu.
      Oblasť produkcie získala významné uznanie ediktom veľkovojvodu Cosima III z roku 1716, ktorým sa stanovili jej súčasné hranice s cieľom uznať kvalitu a najmä osobitný charakter miestnej produkcie vína a olív. Dalo by sa povedať, že išlo o predchodcu CHOP. V roku 1819 uviedol G. Tavanti vo svojom diele „Trattato teorico-pratico completo sull’ulivo“ (Úplné teoretické a praktické pojednanie o olivách) hlavné odrody pestované v oblasti Chianti Classico.

         Odkaz na uverejnenie špecifikácie

      [článok 5 ods. 7 nariadenia (ES) č. 510/2006]
      Úplné znenie špecifikácie výroby je dostupné na webovej stránke:
      http://www.politicheagricole.it/flex/cm/pages/ServeBLOB.php/L/IT/IDPagina/3335
      alebo
      na domovskej stránke Ministerstva pre poľnohospodársku, potravinársku a lesnícku politiku (www.politicheagricole.it) pod odkazom „Qualità e sicurezza“ (Kvalita a bezpečnosť) v pravom hornom rohu obrazovky a ďalej pod „Disciplinari di Produzione all’esame dell’UE“ (Špecifikácie produktov, ktoré sa majú podrobiť preskúmaniu EÚ).

         (1)  Nahradené nariadením Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny.


title: Vykonávacie nariadenie Rady (EÚ) 2015/615 z 20. apríla 2015, ktorým sa vykonáva nariadenie (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny

text:
               21.4.2015

               SK

               Úradný vestník Európskej únie

               L 102/29

         VYKONÁVACIE NARIADENIE RADY (EÚ) 2015/615
   z 20. apríla 2015,
   ktorým sa vykonáva nariadenie (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 560/2005 z 12. apríla 2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny (1), a najmä na jeho článok 11a ods. 5 a 11a ods. 6,
   keďže:

               (1)

               Rada 12. apríla 2005 prijala nariadenie (ES) č. 560/2005.

               (2)

               Rada preskúmala zoznam v prílohe IA k nariadeniu (ES) č. 560/2005 v súlade s článkom 11a ods. 6 uvedeného nariadenia.

               (3)

               Rada rozhodla, že reštriktívne opatrenia uložené nariadením (ES) č. 560/2005 v súvislosti s osobami uvedenými v prílohe IA by sa mali zachovať v prípade piatich osôb uvedených na zozname.

               (4)

               Všeobecný súd Európskej únie vo svojom rozsudku zo 14. januára 2015 vo veci T-406/13 (2) zrušil vykonávacie rozhodnutie Rady (EÚ) č. 479/2014 (3), ktorým sa vykonáva nariadenie (ES) č. 560/2005, pokiaľ ide o pána Marcela Gossia. Po zrušení by sa mal záznam o Marcelovi Gossiovi vypustiť aj z prílohy IA k nariadeniu (ES) č. 560/2005.

               (5)

               Sankčný výbor zriadený na základe rezolúcie Bezpečnostnej rady Organizácie Spojených národov (OSN) č. 1572 (2004) o Pobreží Slonoviny vypustil 26. februára 2015 jednu osobu zo zoznamu osôb, na ktoré sa vzťahujú opatrenia uložené v bodoch 9 a 12 uvedenej rezolúcie. Záznam o uvedenej osobe by sa mal vypustiť z prílohy I k nariadeniu (ES) č. 560/2005.

               (6)

               Okrem toho sankčný výbor aktualizoval aj iné záznamy o osobách, na ktoré sa vzťahujú opatrenia uložené v bodoch 9 a 12 rezolúcie Bezpečnostnej rady OSN č. 1572 (2004).

               (7)

               Zoznam osôb, na ktoré sa vzťahujú reštriktívne opatrenia, uvedený v prílohách I a IA k nariadeniu (ES) č. 560/2005, by sa mal preto zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (ES) č. 560/2005 sa nahrádza textom uvedeným v prílohe I k tomuto nariadeniu.
   Článok 2
   Príloha IA k nariadeniu (ES) č. 560/2005 sa mení tak, ako sa uvádza v prílohe II k tomuto nariadeniu.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 20. apríla 2015

            Za Radu

            predsedníčka

         F. MOGHERINI

      (1)  Ú. v. EÚ L 95, 14.4.2005, s. 1.

      (2)  Rozsudok zo 14. januára 2015 vo Veci T-406/13), Gossio/Rada.

      (3)  Vykonávacie nariadenie Rady (EÚ) č. 479/2014 z 12. mája 2014, ktorým sa vykonáva nariadenie (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny (Ú. v. EÚ L 138, 13.5.2014, s. 3).

      PRÍLOHA I

            „PRÍLOHA I

               Zoznam fyzických alebo právnických osôb alebo subjektov podľa článkov 2, 4 a 7

            1.   Meno: CHARLES BLÉ GOUDÉ
            Hodnosť/titul: nie je k dispozícii, Označenie: nie je k dispozícii, Dátum narodenia: 1.1.1972, Miesto narodenia: a) Guibéroua, Gagnoa, Pobrežie Slonoviny, b) Niagbrahio/Guiberoua, Pobrežie Slonoviny, c) Guiberoua, Pobrežie Slonoviny, Spoľahlivý alias: a) Génie de kpo, b) Gbapé Zadi, Nespoľahlivý alias: Generál, Štátna príslušnosť: Pobrežie Slonoviny, Č. pasu: a) 04LE66241, vydaný 10.11.2005 v Pobreží Slonoviny (Dátum uplynutia platnosti: 9.11.2008), b) AE/088 DH 12, vydaný 20.12.2002 v Pobreží Slonoviny (dátum uplynutia platnosti: 11.12.2005), c) 98LC39292, vydaný v Pobreží Slonoviny (dátum uplynutia platnosti: 23.11.2003), Národné identifikačné číslo: nie je k dispozícii, Adresa: a) Yopougon Selmer, Bloc P 170, Abidjan, Pobrežie Slonoviny, b) c/o Hotel Ivoire, Abidjan, Pobrežie Slonoviny, c) Cocody (predmestie), Abidjan, Pobrežie Slonoviny (adresa uvedená v cestovnom doklade č. C2310421 vydanom vo Švajčiarsku 15.11.2005 a platnom do 31.12.2005), Dátum zaradenia na zoznam: 7.2.2006.

               Ďalšie informácie

            Zhrnutie dôvodov zaradenia na zoznam: Vedúci predstaviteľ COJEP (‚Mladí patrioti‘) opakovane vo svojich verejných vyhláseniach obhajoval násilie proti zariadeniam a personálu Organizácie Spojených národov a proti cudzincom; viedol násilné činy pouličných milícií vrátane bitiek, sexuálneho násilia a nezákonného zabíjania a zúčastňoval sa na nich; zastrašoval Organizáciu Spojených národov, Medzinárodnú pracovnú skupinu (IWG), politickú opozíciu a nezávislú tlač; sabotoval medzinárodné rozhlasové stanice; bránil činnosti IWG, operácii Organizácie Spojených národov na Pobreží Slonoviny (UNOCI), francúzskym ozbrojeným silám a mierovému procesu vymedzenému rezolúciou č. 1643 (2005).
            3.   Meno: EUGÈNE N'GORAN KOUADIO DJUÉ
            Hodnosť/titul: nie je k dispozícii, Označenie: nie je k dispozícii, Dátum narodenia: a) 1.1.1966, b) 20.12.1969, Miesto narodenia: Pobrežie Slonoviny, Spoľahlivý alias: nie je k dispozícii, Nespoľahlivý alias: nie je k dispozícii, Štátna príslušnosť: Pobrežie Slonoviny, Č. pasu: 04 LE 017521, vydaný 10.2.2005 (dátum uplynutia platnosti: 10.2.2008), Národné identifikačné číslo: nie je k dispozícii, Adresa: nie je k dispozícii, Dátum zaradenia na zoznam: 7.2.2006.

               Ďalšie informácie

            Zhrnutie dôvodov zaradenia na zoznam: Vedúci predstaviteľ Union des Patriotes pour la Libération Totale de la Côte d'Ivoire (UPLTCI). Vo svojich verejných vyhláseniach opakovane obhajoval násilie proti zariadeniam a personálu Organizácie Spojených národov a proti cudzincom; viedol násilné činy pouličných milícií vrátane bitiek, sexuálneho násilia a nezákonného zabíjania a zúčastňoval sa na nich; bránil činnosti IWG, UNOCI, francúzskym ozbrojeným silám a mierovému procesu vymedzenému rezolúciou č. 1643 (2005).
            4.   Meno: MARTIN KOUAKOU FOFIÉ
            Hodnosť/titul: nie je k dispozícii, Označenie: nie je k dispozícii, Dátum narodenia: 1.1.1968, Miesto narodenia: BOHI, Pobrežie Slonoviny, Spoľahlivý alias: nie je k dispozícii, Nespoľahlivý alias: nie je k dispozícii, Štátna príslušnosť: Pobrežie Slonoviny, Č. pasu: nie je k dispozícii, Národné identifikačné číslo: a) 2096927, vydané 17.3.2005 v Burkine Faso, b) CNB N.076, vydané 17.2.2003 v Burkine Faso (osvedčenie o štátnej príslušnosti Burkiny Faso), c) 970860100249, vydané 5.8.1997 v Pobreží Slonoviny (Dátum uplynutia platnosti: 5.8.2007), Adresa: nie je k dispozícii, Dátum zaradenia na zoznam: 7.2.2006.

               Ďalšie informácie

            Meno otca: Yao Koffi FOFIE. Meno matky: Ama Krouama KOSSONOU.
            Zhrnutie dôvodov zaradenia na zoznam: Veliteľ Nových síl v zóne Korhogo. Ozbrojené sily pod jeho vedením vykonávali nábor detských vojakov, zúčastňovali sa na únosoch, nútili na nútené práce, sexuálne zneužívali ženy, svojvoľne zatýkali a zúčastňovali sa na nezákonnom zabíjaní v rozpore s dohovormi o ľudských právach a s medzinárodným humanitárnym právom, bránil činnosti IWG, UNOCI, francúzskym ozbrojeným silám a mierovému procesu vymedzenému rezolúciou č. 1643 (2005).
            5.   Meno: LAURENT GBAGBO
            Hodnosť/titul: nie je k dispozícii, Označenie: nie je k dispozícii, Dátum narodenia: 31.5.1945, Miesto narodenia: Gagnoa, Pobrežie Slonoviny, Spoľahlivý alias: nie je k dispozícii, Nespoľahlivý alias: nie je k dispozícii, Štátna príslušnosť: Pobrežie Slonoviny, Č. pasu: nie je k dispozícii, Národné identifikačné číslo: nie je k dispozícii, Adresa: nie je k dispozícii, Dátum zaradenia na zoznam: 30.3.2011.

               Ďalšie informácie:

            Zhrnutie dôvodov zaradenia na zoznam: Bývalý prezident Pobrežia Slonoviny: marenie mierového procesu a procesu zmierenia, odmietnutie výsledkov prezidentských volieb.
            6.   Meno: SIMONE GBAGBO
            Hodnosť/titul: nie je k dispozícii, Označenie: nie je k dispozícii, Dátum narodenia: 20.6.1949, Miesto narodenia: Moossou, Grand-Bassam, Pobrežie Slonoviny, Spoľahlivý alias: nie je k dispozícii, Nespoľahlivý alias: nie je k dispozícii, Štátna príslušnosť: Pobrežie Slonoviny, Č. pasu: nie je k dispozícii, Národné identifikačné číslo: nie je k dispozícii, Adresa: nie je k dispozícii, Dátum zaradenia na zoznam: 30.3.2011.

               Ďalšie informácie:

            Zhrnutie dôvodov zaradenia na zoznam: Predseda parlamentnej skupiny Ľudového frontu Pobrežia Slonoviny (FPI): marenie mierového procesu mieru a procesu zmierenia, verejné podnecovanie k nenávisti a násiliu.
            8.   Meno: DÉSIRÉ TAGRO
            Hodnosť/titul: nie je k dispozícii, Označenie: nie je k dispozícii, Dátum narodenia: 27.1.1959, Miesto narodenia: Issia, Pobrežie Slonoviny, Spoľahlivý alias: nie je k dispozícii, Nespoľahlivý alias: nie je k dispozícii, Štátna príslušnosť: Pobrežie Slonoviny, Č. pasu: AE 065FH08, Národné identifikačné číslo: nie je k dispozícii, Adresa: nie je k dispozícii, Dátum zaradenia na zoznam: 30.3.2011.

               Ďalšie informácie:

            Zomrel 12.4.2011 v Abidjane.
            Zhrnutie dôvodov zaradenia na zoznam: Generálny tajomník tzv. ‚prezidentského úradu‘ Laurenta Gbagba: účasť v nelegitímnej vláde Laurenta Gbagba, marenie mierového procesu a procesu zmierenia, odmietnutie výsledkov prezidentských volieb, účasť na násilnej represii ľudových hnutí.“

      PRÍLOHA II
      Z prílohy IA k nariadeniu (ES) č. 560/2005 sa vypúšťa záznam o tejto osobe:
      Marcel GOSSIO


title: Vykonávacie nariadenie Komisie (EÚ) 2017/139 z 25. januára 2017, ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín

text:
               27.1.2017

               SK

               Úradný vestník Európskej únie

               L 22/8

         VYKONÁVACIE NARIADENIE KOMISIE (EÚ) 2017/139
   z 25. januára 2017,
   ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
   so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov, a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
   keďže:

               (1)

               Nariadením Komisie (ES) č. 1484/95 (3) sa stanovili podrobné pravidlá na zavedenie systému dodatkových dovozných ciel a reprezentatívne ceny v sektoroch hydinového mäsa a vajec a pre vaječný albumín.

               (2)

               Z pravidelnej kontroly údajov, z ktorých sa vychádza pri stanovovaní reprezentatívnych cien výrobkov v sektoroch hydinového mäsa a vajec a pre vaječný albumín, vyplýva, že reprezentatívne ceny pre dovoz niektorých výrobkov treba zmeniť s prihliadnutím na cenové rozdiely podľa krajiny pôvodu.

               (3)

               Nariadenie (ES) č. 1484/95 by sa preto malo zodpovedajúcim spôsobom zmeniť.

               (4)

               Keďže treba zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, malo by toto nariadenie nadobudnúť účinnosť dňom jeho uverejnenia,

         PRIJALA TOTO NARIADENIE:
   Článok 1
   Príloha I k nariadeniu (ES) č. 1484/95 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. januára 2017

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 150, 20.5.2014, s. 1.

      (3)  Nariadenie Komisie (ES) č. 1484/95 z 28. júna 1995 stanovujúce podrobné pravidlá na zavedenie systému dodatkových dovozných ciel a stanovenie reprezentatívnych cien v sektoroch hydinového mäsa a vajec a pre vaječný albumín a ktorým sa ruší nariadenie č. 163/67/EHS (Ú. v. ES L 145, 29.6.1995, s. 47).

      PRÍLOHA

            „PRÍLOHA I

                        Číselný znak KN

                        Opis tovaru

                        Reprezentatívna cena
                        (v EUR/100 kg)

                        Zábezpeka podľa článku 3
                        (v EUR/100 kg)

                        Pôvod (1)

                        0207 12 10

                        Mrazené kuracie trupy označované ako ‚kurčatá 70 %‘

                        118,5

                        0

                        AR

                        0207 12 90

                        Mrazené kuracie trupy označované ako ‚kurčatá 65 %‘

                        143,6

                        0

                        AR

                        169,9

                        0

                        BR

                        0207 14 10

                        Mrazené vykostené kusy z hydiny druhu Gallus domesticus

                        283,3

                        5

                        AR

                        181,7

                        39

                        BR

                        284,9

                        5

                        CL

                        228,5

                        21

                        TH

                        0207 27 10

                        Mrazené vykostené morčacie kusy

                        335,5

                        0

                        BR

                        344,5

                        0

                        CL

                        0408 91 80

                        Vajcia bez škrupín sušené

                        350,2

                        0

                        AR

                        1602 32 11

                        Nevarené prípravky z hydiny druhu Gallus domesticus

                        181,4

                        34

                        BR

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód ‚ZZ‘ znamená ‚iného pôvodu‘.“


title: Vykonávacie nariadenie Komisie (EÚ) 2016/1249 z 28. júla 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               29.7.2016

               SK

               Úradný vestník Európskej únie

               L 204/115

         VYKONÁVACIE NARIADENIE KOMISIE (EÚ) 2016/1249
   z 28. júla 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. júla 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  156,1

                  ZZ

                  156,1

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  141,4

                  ZZ

                  141,4

                  0805 50 10

                  AR

                  186,3

                  AU

                  158,0

                  CL

                  121,2

                  MA

                  157,0

                  TR

                  153,3

                  UY

                  166,3

                  ZA

                  160,3

                  ZZ

                  157,5

                  0806 10 10

                  BR

                  269,1

                  EG

                  216,1

                  MA

                  191,5

                  MX

                  378,3

                  US

                  233,8

                  ZZ

                  257,8

                  0808 10 80

                  AR

                  178,3

                  BR

                  111,3

                  CL

                  129,3

                  CN

                  74,5

                  NZ

                  138,4

                  US

                  166,4

                  UY

                  99,9

                  ZA

                  107,1

                  ZZ

                  125,7

                  0808 30 90

                  AR

                  196,9

                  CL

                  126,7

                  NZ

                  171,3

                  TR

                  167,7

                  ZA

                  121,1

                  ZZ

                  156,7

                  0809 10 00

                  TR

                  195,5

                  ZZ

                  195,5

                  0809 29 00

                  TR

                  239,4

                  US

                  485,5

                  ZA

                  271,2

                  ZZ

                  332,0

                  0809 30 10 , 0809 30 90

                  TR

                  166,5

                  ZZ

                  166,5

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 711/2014 z 26. júna 2014 , ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín

text:
               27.6.2014

               SK

               Úradný vestník Európskej únie

               L 188/60

         VYKONÁVACIE NARIADENIE KOMISIE (EÚ) č. 711/2014
   z 26. júna 2014,
   ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
   so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov, a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
   keďže:

               (1)

               Nariadením Komisie (ES) č. 1484/95 (3) sa určili podrobné pravidlá uplatňovania systému dodatočných dovozných ciel a stanovili sa reprezentatívne ceny v sektoroch hydinového mäsa a vajec a pre vaječný albumín.

               (2)

               Z pravidelnej kontroly údajov, z ktorých sa vychádza pri stanovovaní reprezentatívnych cien produktov v sektore hydinového mäsa a vajec a pre vaječný albumín vyplýva, že reprezentatívne ceny na dovoz niektorých produktov treba zmeniť s prihliadnutím na cenové rozdiely podľa krajiny pôvodu.

               (3)

               Nariadenie (ES) č. 1484/95 by sa preto malo zodpovedajúcim spôsobom zmeniť.

               (4)

               Aby sa zabezpečilo, že sa uvedené opatrenie začne uplatňovať čo možno najskôr po sprístupnení aktualizovaných údajov, toto nariadenie by malo nadobudnúť účinnosť dňom jeho uverejnenia,

         PRIJALA TOTO NARIADENIE:
   Článok 1
   Príloha I k nariadeniu (ES) č. 1484/95 sa nahrádza textom v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. júna 2014

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 150, 20.5.2014, s. 1.

      (3)  Nariadenie Komisie č. 1484/95 z 28. júna 1995, stanovujúce podrobné pravidlá na zavedenie systému dodatkových dovozných ciel a stanovenie reprezentatívnych cien v sektoroch hydinového mäsa a vajec a pre vaječný albumín a ktorým sa ruší nariadenie č. 163/67/EHS (Ú. v. ES L 145, 29.6.1995, s. 47).

      PRÍLOHA

            „PRÍLOHA I

                        Číselný znak KN

                        Opis tovaru

                        Reprezentatívna cena
                        (v EUR/100 kg)

                        Zábezpeka podľa článku 3
                        (v EUR/100 kg)

                        Pôvod (1)

                        0207 12 10

                        Mrazené kuracie trupy označované ako ‚kurčatá 70 %‘

                        122,4

                        0

                        AR

                        0207 12 90

                        Mrazené kuracie trupy označované ako ‚kurčatá 65 %‘

                        134,3
                        147,4

                        0
                        0

                        AR
                        BR

                        0207 14 10

                        Mrazené vykostené kohútie alebo kuracie kusy

                        294,3
                        220,5
                        315,7
                        254,6

                        2
                        24
                        0
                        14

                        AR
                        BR
                        CL
                        TH

                        0207 14 60

                        Mrazené kuracie stehná

                        135,0

                        2

                        BR

                        0207 27 10

                        Mrazené vykostené morčacie kusy

                        312,5
                        323,6

                        0
                        0

                        BR
                        CL

                        1602 32 11

                        Tepelne neupravené kohútie alebo slepačie prípravky

                        267,9

                        6

                        BR

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód ‚ZZ‘ znamená ‚iného pôvodu‘.“


title: Vykonávacie nariadenie Komisie (EÚ) č. 735/2011 z  22. júla 2011 , ktorým sa do Registra chránených označení pôvodu a chránených zemepisných označení zapisuje názov [Göttinger Stracke (CHZO)]

text:
               27.7.2011

               SK

               Úradný vestník Európskej únie

               L 195/36

         VYKONÁVACIE NARIADENIE KOMISIE (EÚ) č. 735/2011
   z 22. júla 2011,
   ktorým sa do Registra chránených označení pôvodu a chránených zemepisných označení zapisuje názov [Göttinger Stracke (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               Žiadosť Nemecka o zápis názvu „Göttinger Stracke“ do registra bola v súlade s článkom 6 ods. 2 prvým pododsekom nariadenia (ES) č. 510/2006 uverejnená v Úradnom vestníku Európskej únie
                   (2).

               (2)

               Keďže Komisii nebola v súlade s článkom 7 nariadenia (ES) č. 510/2006 oznámená žiadna námietka, tento názov sa musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. júla 2011

            Za Komisiu v mene predsedu

         Dacian CIOLOŞ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. EÚ C 309, 13.11.2010, s. 13.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.2.   Mäsové výrobky (tepelne spracované, solené, údené atď.)

      NEMECKO
      Göttinger Stracke (CHZO)


title: Vykonávacie nariadenie Komisie (EÚ) č. 438/2014 z  29. apríla 2014 , ktorým sa schvaľuje cyprokonazol ako existujúca aktívna látka na použitie v biocídnych výrobkoch typu 8  Text s významom pre EHP

text:
               30.4.2014

               SK

               Úradný vestník Európskej únie

               L 128/68

         VYKONÁVACIE NARIADENIE KOMISIE (EÚ) č. 438/2014
   z 29. apríla 2014,
   ktorým sa schvaľuje cyprokonazol ako existujúca aktívna látka na použitie v biocídnych výrobkoch typu 8
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:

               (1)

               Nariadením Komisie (ES) č. 1451/2007 (2) sa stanovuje zoznam aktívnych látok, ktoré sa majú posúdiť z hľadiska ich prípadného zaradenia do prílohy I, IA alebo IB k smernici Európskeho parlamentu a Rady 98/8/ES (3). Tento zoznam obsahuje aj cyprokonazol.

               (2)

               Cyprokonazol bol v súlade s článkom 11 ods. 2 smernice 98/8/ES hodnotený z hľadiska použitia vo výrobkoch typu 8 (prostriedky na ochranu dreva) vymedzených v prílohe V k uvedenej smernici, ktoré zodpovedajú výrobkom typu 8 vymedzeným v prílohe V k nariadeniu (EÚ) č. 528/2012.

               (3)

               Za spravodajský členský štát bolo určené Írsko, ktoré v súlade s článkom 14 ods. 4 a 6 nariadenia (ES) č. 1451/2007 predložilo 30. mája 2012 Komisii správu zodpovedného orgánu spolu s odporúčaním.

               (4)

               Členské štáty a Komisia správu zodpovedného orgánu preskúmali. V súlade s článkom 15 ods. 4 nariadenia (ES) č. 1451/2007 sa výsledky preskúmania začlenili 13. marca 2014 v rámci Stáleho výboru pre biocídne výrobky do hodnotiacej správy.

               (5)

               Z hodnotiacej správy vyplýva, že v prípade biocídnych výrobkov používaných vo výrobkoch typu 8 obsahujúcich cyprokonazol možno vychádzať z toho, že spĺňajú požiadavky stanovené v článku 5 smernice 98/8/ES za predpokladu, že sú splnené určité špecifikácie a podmienky súvisiace s ich používaním.

               (6)

               Preto je vhodné schváliť cyprokonazol na používanie v biocídnych výrobkoch typu 8 pod podmienkou, že vyhovujú takýmto špecifikáciám a podmienkam.

               (7)

               Keďže hodnotenie sa netýkalo nanomateriálov, schválenie by sa v súlade s článkom 4 ods. 4 nariadenia (EÚ) č. 528/2012 nemalo vzťahovať na takéto materiály.

               (8)

               V správe sa konštatuje, že cyprokonazol spĺňa kritériá na to, aby bol zatriedený ako reprodukčne toxická látka kategórie 1B v súlade s nariadením Európskeho parlamentu a Rady (ES) č. 1272/2008 (4), ako aj látka veľmi perzistentná (vP) a toxická (T) podľa prílohy XIII k nariadeniu (ES) č. 1907/2006. Bez ohľadu na to, že existujúca harmonizovaná klasifikácia cyprokonazolu by sa mala podľa článku 37 nariadenia (ES) č. 1272/2008 zrevidovať, uvedené vnútorné vlastnosti by sa mali zohľadňovať pri určovaní obdobia platnosti schválenia.

               (9)

               Keďže podmienky prvého pododseku článku 90 ods. 2 nariadenia (EÚ) č. 528/2012 nie sú splnené, mala by sa dodržiavať súčasná prax podľa smernice 98/8/ES. Obdobie platnosti schválenia by preto malo byť päť rokov.

               (10)

               Na účely autorizácie výrobkov v súlade s článkom 23 nariadenia (EÚ) č. 528/2012 by sa však cyprokonazol mal považovať v zmysle článku 10 ods. 1 písm. a) a d) uvedeného nariadenia za látku, ktorá sa má nahradiť.

               (11)

               Schváleniu aktívnej látky by malo predchádzať primerané obdobie, aby zainteresované strany mali dostatok času pripraviť sa na splnenie nových požiadaviek vyplývajúcich zo schválenia.

               (12)

               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

         PRIJALA TOTO NARIADENIE:
   Článok 1
   Cyprokonazol sa schvaľuje ako aktívna látka na použitie v biocídnych výrobkoch typu 8, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. apríla 2014

            Za Komisiu

            predseda

         José Manuel BARROSO

      (1)  Ú. v. EÚ L 167, 27.6.2012, s. 1.

      (2)  Nariadenie Komisie (ES) č. 1451/2007 zo 4. decembra 2007 o druhej fáze desaťročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych výrobkov na trh (Ú. v. EÚ L 325, 11.12.2007, s. 3).

      (3)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).

      (4)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).

      PRÍLOHA

                  Bežný názov

                  Názov IUPAC
                  Identifikačné čísla

                  Minimálny stupeň čistoty aktívnej látky (1)

                  Dátum schválenia

                  Dátum skončenia platnosti schválenia

                  Typ výrobku

                  Osobitné podmienky (2)

                  Cyprokonazol

                  Názov IUPAC:
                  (2RS,3RS;2RS,3SR)-2-(4-chlórfenyl)-3-cyklopropyl-1-(1H-1,2,4-triazol-1-yl)bután-2-ol
                  č. EC: neuvádza sa
                  č. CAS: 94361-06-5
                  Cyprokonazol má dva diastereoméry.
                  Diastereomér A: enantiomérny pár, kde hydroxylová skupina v polohe 2 a atóm vodíka v polohe 3 sa nachádzajú na tej istej strane (2S, 3S a 2R, 3R).
                  Diastereomér B: enantiomérny pár, kde hydroxylová skupina v polohe 2 a atóm vodíka v polohe 3 sa nachádzajú na opačných stranách (2R, 3S a 2S, 3R).
                  Technický cyprokonazol je zmesou dvoch diastereomérov v pomere približne 1: 1, pričom každý z nich je zmesou enantiomérov v pomere presne 1: 1.

                  940 g/kg
                  Cyprokonazol má dva diastereoméry:
                  (diastereoizomér A: 430 – 500 g/kg,
                  diastereoizomér B: 470 – 550 g/kg).

                  1. novembra 2015

                  31. októbra 2020

                  8

                  Cyprokonazol sa v súlade s článkom 10 ods. 1 písm. a) a d) nariadenia (EÚ) č. 528/2012 považuje za látku, ktorá sa má nahradiť.
                  V rámci hodnotenia výrobku sa osobitná pozornosť venuje expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no nie je predmetom hodnotenia rizika na úrovni Únie spojeného s aktívnou látkou.
                  Autorizácie sa udeľujú v prípade splnenia týchto podmienok:

                              1.

                              Pre priemyselných používateľov sa musia zaviesť bezpečné prevádzkové postupy a primerané organizačné opatrenia. Ak nemožno znížiť expozíciu na prijateľnú úroveň iným spôsobom, výrobky sa musia používať s primeranými osobnými ochrannými prostriedkami.

                              2.

                              Výrobky nesmú byť autorizované na priemyselné použitie dvojitou vákuovou impregnáciou, pokiaľ sa nepredložia údaje, ktorými sa preukáže, že výrobok nebude predstavovať neprijateľné riziko, pričom sa v prípade potreby uplatnia vhodné opatrenia na zmiernenie rizika.

                              3.

                              Prijmú sa vhodné opatrenia na zmiernenie rizika s cieľom ochrany pôdneho a vodného prostredia, a to najmä tieto opatrenia:

                                          a)

                                          Na označeniach a prípadne v kartách bezpečnostných údajov autorizovaných výrobkov sa musí uviesť, že priemyselná aplikácia sa vykonáva v rámci uzavretej oblasti alebo na nepriepustnom tvrdom povrchu so spevnenými okrajmi, že čerstvo ošetrené drevo sa po ošetrení skladuje pod prístreškom alebo na nepriepustnom tvrdom povrchu, alebo obidvoma spôsobmi, aby sa predišlo priamym únikom do pôdy alebo vody, a že akékoľvek úniky pri použití výrobku sa zachytia na účely opätovného použitia alebo zneškodnenia.

                                          b)

                                          Neautorizuje sa použitie výrobkov na priemyselné ošetrenie dreva, ktoré bude vystavené poveternostným podmienkam, alebo na ošetrenie dreva, ktoré sa použije vo vonkajších konštrukciách, pokiaľ sa predloženými údajmi nepreukáže, že výrobok nebude predstavovať neprijateľné riziko, pričom sa v prípade potreby uplatnia vhodné opatrenia na zmiernenie rizika.

         (1)  Čistota uvedená v tomto stĺpci predstavuje minimálny stupeň čistoty aktívnej látky použitej na hodnotenie podľa článku 8 nariadenia (EÚ) č. 528/2012. Aktívna látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická rovnocennosť s hodnotenou aktívnou látkou.

         (2)  V záujme uplatňovania spoločných zásad uvedených v prílohe VI k nariadeniu (EÚ) č. 528/2012 sú obsah a závery hodnotiacich správ k dispozícii na webovej stránke Komisie: http://ec.europa.eu/comm/environment/biocides/index.htm.